Title: Bestemor forteller_verb i preteritum

Finn og marker verbene i preteritum. (Marker både hjelpeverb og hovedverb.)

Da jeg var liten, bodde jeg i et stort hus sammen med mamma, pappa, søsteren min, og bestemoren og bestefaren min. Rundt oss var det noen få hus og flere bondegårder. Vi hadde ikke noen butikker som lå veldig nære. Vi kunne ikke gå i butikken hver dag hvis det var noe vi trengte. Vi fikk egg og melk fra nabogården som lå oppe ved skogen. Vi kjøpte mel av mølla nede ved elva, og én gang i halvåret leverte en av nabobøndene en halv gris som han nettopp hadde hentet hos slakteren. Den brukte vi til pålegg og middagsmat. Det var bestemor som sto for mesteparten av den jobben. Hun klarte å bruke hele dyret. Så vi lagde sylte av hodet, skinke av låret, og vi fikk koteletter, bacon og suppekjøtt av kroppen. Det er mye mat i grisen.
A: var; bodde; var; hadde; lå; kunne; var; trengte; fikk; lå; kjøpte; leverte; hadde; brukte; var; sto; klarte; lagde; fikk